જામનગરના દરેડ જીઆઈડીસીમાં આવેલી નવાનગર કો-ઓપરેટીવ બેંકની શાખાના કેશિયર તેજસ મહેન્દ્રભાઈ સંઘવી દ્વારા બેન્કના ગ્રાહકો દ્વારા જમા કરાવેલી રકમમાંથી ૪૩.૫૪ લાખ રૂપિયાની ઉચાપત કરી હોય જે મામલે મેનેજર નીમેશભાઈની ફરિયાદને પગલે પોલીસે આરોપી કેશિયરની અટકાયત કરી હતી અને કેશિયર તેજસ શેરબજારમાં લાખોની રકમ હારી ગયો હોવાનો ખુલાસો થયો હતો ત્યારે લાખોની રકમની રીકવરી માટે આરોપીને કોર્ટમાં રજુ કરી પોલીસે ૪ દિવસના રિમાન્ડ મેળવ્યા હતા જે રિમાન્ડ દરમિયાન આગવી ઢબે પુછપરછ કરતા આરોપીએ આપેલી કબુલાતને પગલે વસંતભાઈ શાંતિલાલ જેઠવા પાસેથી ૧૫ લાખ કબજે કર્યા હતા તેમજ અન્ય રકમ રાજકોટના ચિંતન પારેખ નામના શખ્શને આપેલા ૧૮ લાખ રૂપિયાની રિકવરી માટે આરોપીને સાથે રાખીને પોલીસે રાજકોટ સુધી તપાસ લંબાવી હતી અને પોલીસે આ શખ્શ પાસેથી ૧૮ લાખ રૂપિયાની રકમ મેળવી કેશ રિકવર કરી હતી અને ત્રણ દિવસમાં ઉચાપત થયેલ રકમ પૈકીની ૩૩.૫૦ લાખ રૂપિયાની રિકવરી કરવામાં સફળતા મળી છે જોકે હજુ પણ દસ લાખ જેટલી રકમની રિકવરી બાકી હોવાથી પોલીસે તે દિશામાં વધુ તપાસ ચલાવી છે.